Forsamlingsfrihet

Forsamlingsfrihet er retten til å forsamle seg i private, religiøse eller politiske grupper, uten innblanding fra politiet eller myndigheter.

Retten til å delta i fredelige forsamlinger og til frihet til forening med andre fastslås blant annet FNs verdenserklæring om menneskerettigheter artikkel 20 og 23,FN-Sambandet, sist oppdatert 11.april 2024. og Den europeiske menneskerettighetskonvensjonen artikkel 11 «Retten til forenings- og forsamlingsfrihet», Regjeringen.no, 6. mars 2005 Det fastslås samtidig at disse rettigheter skal ikke bli undergitt andre innskrenkninger enn de som er foreskrevet ved lov og er nødvendige i et demokratisk samfunn av hensyn til den nasjonale sikkerhet eller offentlige trygghet «Lov om styrking av menneskerettighetenes stilling i norsk rett (menneskerettsloven)», Lovdata, så forsamligsfriheten er begrenset av andre lover og hensyn.

Det er flere land som ikke har en slik frihet, og i noen land er friheten under press selv om den er lovfestet.Arnesen, Hilde (5. november 2014): «– Har blitt mye verre etter at Putin kom til makten», Vårt land«Retten til forsamlingsfrihet i Russland: Truer retten til å protestere», Amnesty Norge, 3. jun 2014

Forsamlingsfrihet og organisasjonsfrihet er ofte forbundet. Det samme er forsamlingsfrihet og ytringsfrihet.

Norge
Konventikkelplakaten av 1741 forbød legpredikanter å avholde gudelige forsamlinger – konventikler – uten sogneprestens godkjennelse, og stoppet effektivt for forsamligsfriheten i Norge og Danmark. Pietismen, som spredte seg i Skandinavia, ble sett på som en trussel. Forbudet hadde som mål å stoppe de som under skin af Gudsfrygt have forladt deres Næring og ordentlige Haandtering og gaaet omkring fra Sted til andet, for at opbygge og opvække Sjæle.«Oversikt over innholdet i konventikkelplakaten 1741», Kirkehistorisk arkiv ved Norsk Lærerakademi

Da konventikkelplakaten ble opphevet i 1842 ble grunnlaget lagt for forsamlingsfrihet i Norge, og en norsk organisasjonskultur vokste frem på 1840-tallet.«Frihet og forbud», Senter for froskning på sivilsamfunn og frivillig sektor

I Norge ble forsamlingsfriheten uttrykkelig grunnlovsfestet med grunnlovsrevisjonen 13. mai 2014, da det ble vedtatt et nytt annet avsnitt i § 101 om at alle kan møtes i fredelige forsamlinger og demonstrasjoner.«Kunngjøring av Stortingets vedtak 13. mai 2014 om endringer i Grunnloven», Lovdata Tverberg, Arnulf (12. juni 2014): «Ny vår for menneskerettighetene i Grunnloven?», Lovdata

Referanser

 Eksterne lenker 


Kategori:Menneskerettigheter